Информација од јавног значаја, у смислу Закона о слободном приступу информацијама од јавног значаја („Службени гласник РС“, бр. 120/2004, 54/2007, 104/2009, 36/2010 и 105/2021), јесте информација којом располаже орган јавне власти, настала у раду или у вези са радом органа јавне власти, садржана у одређеном документу, а односи се на све оно о чему јавност има оправдан интерес да зна.

I) Тражилац информације од јавног значаја подноси **писани захтев** Министарству финансија за остваривање права на приступ информацијама од јавног значаја (у даљем тексту: захтев).

 Захтеви за остваривања права на приступ информацијама од јавног значаја могу се доставити путем поштанске службе на адресу: **Министарство финансија** Београд, улица Кнеза Милоша 20 или предати непосредно **Пријемној канцеларији Управе за заједничке послове републичких органа**, Београд, улица Немањина бр. 22-26 или у електронској форми на адресу ana.pancic@mfin.gov.rs.

 **Захтев** **мора** садржати назив органа власти, име, презиме и адресу тражиоца, као и што прецизнији опис информације која се тражи односно електронску адресу.

 **Захтев може** садржати и друге податке који олакшавају проналажење тражене информације.

 Тражилац не мора навести разлоге за захтев.

 Ако захтев не садржи назив органа власти, име, презиме и адресу тражиоца, као и што прецизнији опис информације која се тражи, односно **ако захтев није уредан**, овлашћено лице Министарства финансија дужно је да, без надокнаде, поучи тражиоца како да те недостатке отклони, односно да достави тражиоцу **упутство о допуни**.

 Ако тражилац не отклони недостатке у одређеном року, односно у року од 15 дана од дана пријема упутства о допуни, а недостаци су такви да се по захтеву не може поступати, Министарство финансија донеће решење о одбацивању захтева као неуредног.

 Министарство финансија дужно је да омогући приступ информацијама и на основу усменог захтева тражиоца који се саопштава у записник, при чему се такав захтев уноси у посебну евиденцију и примењују се рокови као да је захтев поднет писано.

 Министарство финансија је прописало образац за подношење захтева, али ће размотрити и захтев који није сачињен на том обрасцу.

 **За сва обавештења и додатне информације везано за подношење захтева за приступ информацијама од јавног значаја можете се обратити Ани Панчић, лицу овлашћеном за поступање по захтевима, на е-маил** **ana.pancic@mfin.gov.rs****.**

II) Министарство финансија дужно је да без одлагања, а најкасније у року од 15 дана од дана пријема захтева, тражиоца обавести о поседовању информације, стави му на увид документ који садржи тражену информацију, односно изда му или упути копију тог документа. Копија документа је упућена тражиоцу даном напуштања писарнице Управе за заједничке послове републичких органа.

 Ако Министарство финансија није у могућности, из оправданих разлога, да у року од 15 дана од дана пријема захтева, обавести тражиоца о поседовању информације, да му стави на увид документ који садржи тражену информацију, да му изда, односно упути копију тог документа, дужно је да о томе одмах обавести тражиоца и одреди накнадни рок, који не може бити дужи од 40 дана од дана пријема захтева, у коме ће тражиоца обавестити о поседовању информације, ставити му на увид документ који садржи тражену информацију, издати му, односно упутити копију тог документа.

 **Ако министарство на захтев не одговори у року, тражилац може уложити жалбу Поверенику за информације од јавног значаја,** у случајевима утврђеним чланом 22. Закона о слободном приступу информацијама од јавног значаја.

 Министарство финансија ће заједно са обавештењем о томе да ће тражиоцу ставити на увид документ који садржи тражену информацију, односно издати му копију тог документа, саопштити тражиоцу време, место и начин на који ће му информација бити стављена на увид, износ нужних трошкова израде копије документа, а у случају да не располаже техничким средствима за израду копије, упознаће тражиоца са могућношћу да употребом своје опреме изради копију.

 Увид у документ који садржи тражену информацију врши се у службеним просторијама министарства.

 Лицу које није у стању да без пратиоца изврши увид у документ који садржи тражену информацију, омогућиће се да то учини уз помоћ пратиоца.

 Ако удовољи захтеву, Министарство финансија неће издати посебно решење, него ће о томе сачинити службену белешку.

 Ако министарство одбије да у целини или делимично обавести тражиоца о поседовању информације, да му стави на увид документ који садржи тражену информацију, да му изда, односно упути копију тог документа, дужно је да донесе **решење о одбијању захтева** и да то решење писмено образложи, као и да у решењу упути тражиоца на правна средства која може изјавити против таквог решења.

|  |
| --- |
| **ШЕМАТСКИ ПРИКАЗ****ПОСТУПКА ЗА ПРИСТУП ИНФОРМАЦИЈАМА** |
|  |  |  |  |  |  |
|  |  |  | **З А Х Т Е В****усмени - писани** |  |  |  |
|  |  |  |  |  |  |
|  |  |  |  |  |  |
| **УДОВОЉАВАЊЕ** **ЗАХТЕВУ** - обавештење о поседовању информације; - увид у документ са траженом информацијом; - издавање копије документа са траженом информацијом; - достављање копије документа поштом или на други начин.  |  |  | **РЕШЕЊЕ О ОДБИЈАЊУ** **ЗАХТЕВА****или****ЋУТАЊЕ УПРАВЕ** |
|  |  |
|  |  |
|  |  |  |  |
|  |  | **ЖАЛБА****ПОВЕРЕНИКУ** |  |
|  |  |  |
|  |  | **РЕШЕЊЕ** **ПОВЕРЕНИКА****ПО ЖАЛБИ** |  |
|  |
|  |  |  |
|  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |  |  |  |  |  |  |
|  |  |  | **РЕШЕЊЕ**о усвајању жалбе |  |  | **РЕШЕЊЕ**о одбијању жалбе |
|  |  |  |  |  |
|  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  | **ТУЖБА**којом се покрећеуправни спор преднадлежним судомпротив решењаПовереника |
|  |  |  |  |  |
|  |  |  |  |  |
|  |  |  |  |  |
|  |  |  |  |  |